Erondan import qilingan ayrim turdagi oziq-ovqat mahsulotlari to‘g‘risida ma’lumot berildi. O‘zbekiston 2022 yilning yanvar-avgust oylarida Erondan import qilgan ayrim turdagi oziq-ovqat mahsulotlari hajmida olma birinchi o‘rinni egallab turibdi – 15,7 ming tonna. Davlat statistika qo‘mitasi ma’lumotlariga ko‘ra, keyingi o‘rinlardan mos ravishda 5,6 ming tonna va 3,9 ming tonnalik ko‘rsatkich bilan kartoshka hamda sut mahsulotlari joy oldi. Ushbu ko‘rsatkich qolgan mahsulotlar kesimida quyidagicha ko‘rinish oldi: choy – 528 tonna;   mandarin – 362 tonna;   o‘simlik yog‘i – 51,1 tonna;   tovuq go‘shti – 21,5 tonna;   kakao va shokolad – 2 tonna.